Olehas Lutkovas

**Olehas Lutkovas** arba **Olehas Anatolijovyčius Lutkovas** (; g. 1966 m. gegužės 15 d.) – buvęs futbolininkas, Ukrainos futbolo specialistas, futbolo treneris. 

2024 m. sezone vadovavo „Nevėžio“ klubo pagrindinei ekipai.

## Biografija
Olehas Lutkovas gimė 1966 m. gegužės 15 d. Zaporožėje, Ukrainoje. Tėvas - Lutkovas Anatolijus Vasyliovyčius, dviračių sporto meistras. Motina - Liudmila Pavlivna Lutkova, kandidatė į dviračių sporto meistrus.

1982 m. baigė Zaporožės miesto „Metalurg“ futbolo mokyklą. Tais pačiais metais Maskvos mieste jis tapo SSRS futbolo čempionato sidabro medalininku tarp 1965–1966 m. gimusių žaidėjų. Jis buvo kandidatas į SSRS jaunių rinktinę. Baigęs mokyklą įstojo į Charkovo kūno kultūros ir sporto institutą.

### Žaidėjo karjera
Kitados rungtyniavo žaidė vartininko pozicijoje. Atstovavo Ukrainos ir Uzbekijos klubams. 

Būdamas 18 metų jis persikėlė į Uzbekiją. 2018 m. trumpai žaidė „Chisaro“ klube. 

Po trijų mėnesių gavo kvietimą iš Aukštosios lygos klubo „Pachtakor“ klubo (Taškentas). 

1985 m. persikėlė žaisti į „Zvezdos“ klubą (Džizakas). 

Po dvejų metų grįžo į Zaporožę, kur šešis mėnesius žaidė „Torpedo“ klube. 

1988 m. vėl persikėlė į Uzbekiją, kur atstovavo „Zaravšano“ klubą (Navojus). 

Vėlesniais metais rungtyniavo „Zvezda“ klube (Irkutskas).

Nuo 1993 metų žaidė Ukrainos klubuose „Torpedo“ (Melitopolis), „Metalurh“ (Zaporožė), „Viktor“ (Zaporožė), „Kryvbas“ (Kryvyi Rih). 

1999 m. trumpai rungtyniavo „Metalurh“ klube. Tais pačiais metais baigė profesionalaus futbolininko karjerą.

### Trenerio karjera
Baigęs futbolininko karjerą ėmėsi trenerio veiklos. Karjerą pradėjo 1999 m. Zaporožės „Metalurg“. Iš pradžių treniravo vartininkus, vėliau tapo dublerių ekipos treneriu ir, galiausiai, vyr. treneriu.

2002 m. Olehas Lutkovas vadovavo Zaporožės „Metalurg“ UEFA taurės rungtynėse prieš Leeds United FC. Ukrainiečiai pralaimėjo ir sužaidė lygiosiomis (0-1, 1-1). 2002 m. rugsėjo 19 d. Anglijoje minimaliu rezultatu 1-0 pergalę šventė Lidso klubas. 2002 m. spalio 3 d. atsakomosiose rungtynėse Ukrainoje rezultatas buvo lygus (1-1). Bendras dviejų rungtynių rezultatas 2-1 lėmė, kad į kitą pateko Leeds United. O ukrainiečių klubas iškrito jau po pirmojo etapo. Nuliniame etape Zaporožės klubas eliminavo Birkirkara FC (Malta) bendru dviejų rungtynių rezultatu 3:0 (3:0 ir 0:0). 2002 m. rugpjūčio 15 d. Ukrainoje nugalėjo Zaporožės klubas rezultatu 3-0. 2002 m. rugpjūčio 22 d. atsakomosiose rungtynėse Maltoje užfiksuotos lygiosios (0-0).

Vėlesniais metais dirbo „Krymteplicia“ (Molodižnė), „Dinamo-IgroService“ (Simferopolis), Bila Cirkvos „Arsenal“, „Atromitos“ (Kipras), Armiansko „Titan“ klubuose.

Skirtingu metu jis treniravo tokius futbolininkus kaip Stanislavas Bogušas, Oleksijus Godinas, Tarasas Stepanenka, Dmitrijus Nevmyvaka, Volodymyras Žukas.

2015 m. vasarą Olehas Lutkovas buvo paskirtas Rivnės „Veres“ vyriausiuoju treneriu. Antroje lygoje ekipa buvo trečioje vietoje, tačiau 2015 m. lapkričio 11 d. buvo išplatintas oficialus klubo pareiškimas, kad treneris atsistatydino dėl šeimyninių aplinkybių.

2019 m. kovo 19 d. Lutkovas buvo paskirtas vyriausiuoju „Sumų“ klubo vyr. treneriu.

Nuo 2023 m. rugpjūčio mėnesio dirbo Vokietijoje, Monhaimo „Inter“ klube.

2024 m. vasario mėn. atvyko į Lietuvą ir tapo „Nevėžio“ klubo pagrindinės komandos vyr. treneriu. 2024 m. kovo 8 d. debiutavo kaip vyr. treneris Pirmoje lygoje. Kėdainių Nevėžis pralaimėjo pirmąsias sezono rungtynes Banga B (Gargždai) rezultatu 0-1. 2024 m. rugpjūčio mėn. dėl prastų treniruojamos komandos rezultatų atleistas. Klubo vadovybė nusprendė atsisveikinti su treneriu, o ukrainietį pakeitė jo buvęs asistentas Algirdas Surgautas.

2024 m. spalio mėn. tapo FC Neptūnas vyr. treneriu vietoje Valdo Trakio.

## Išnašos

## Nuorodos
* footballfacts.ru
* SOCCERWAY
* Transfermarkt